- Эпоха Тадэвуша Касцюшкі была сапраўды гераічнай эпохай для тых краін, якія ўзніклі пазней на землях былой Рэчы Паспалітай – Польшчы, Літвы і Беларусі. Паўстанне Касцюшкі - не проста пратэст супраць яе падзелаў паміж суседнімі дзяржавамі. Яно несла з сабой ідэю знішчэння прыгоннага права і пераходу на буржуазныя рэйкі гаспадарчага развіцця, а гэтая тэма на нашых землях актуальная ў нейкім сэнсе нават да сённяшняга дня. Таму лёгка ўявіць, колькі высакародных мар і надзей, а заадно і народнай творчасці ўзнікла ў гэты перыяд. Імя Касцюшкі, як і яго паплечніка, нашага слыннага земляка Міхала Клеафаса Агінскага, і сёння авеяна міфамі і легендамі.